A4-0159/97

Päätös neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta annetun direktiivin 93/38/ETY muuttamisesta (C4-0039/97 - 95/0080(COD))

(Yhteispäätösmenettely: toinen käsittely)

Euroopan parlamentti, joka

- ottaa huomion neuvoston yhteisen kannan (C4-0039/97 - 95/0080(COD)),

- ottaa huomioon ensimmäisessä käsittelyssä antamansa lausunnon ((EYVL C 347, 18.11.1996, s. 25)) komission ehdotuksesta Euroopan parlamentille ja neuvostolle KOM(95)0107 ((EYVL C 138, 3.6.1995, s. 49)),

- ottaa huomioon komission muutetun ehdotuksen KOM(96)0598 ((EYVL C 28, 29.1.1997, s. 4)),

- ottaa huomioon EY:n perustamissopimuksen 189 b artiklan 2 kohdan,

- ottaa huomioon työjärjestyksensä 72 artiklan,

- ottaa huomioon talous- ja raha-asioita sekä teollisuuspolitiikkaa käsittelevän valiokunnan suosituksen toiseen käsittelyyn (A4-0159/97);

1. Tarkistaa yhteistä kantaa seuraavasti;

2. Pyytää komissiota puoltamaan parlamentin tarkistuksia lausunnossa, jonka komissio antaa EY:n perustamissopimuksen 189 b artiklan 2 kohdan d alakohdan mukaisesti;

3. Pyytää neuvostoa hyväksymään kaikki parlamentin tarkistukset, muuttamaan yhteistä kantaa vastaavasti ja antamaan säädöksen lopullisesti;

4. Kehottaa puhemiestään välittämään tämän päätöksen neuvostolle ja komissiolle.

(Tarkistus 6)

Johdanto-osan 13 kappale

>Alkuperäinen teksti>

13) sopimuksen VI artiklan 4 kohta, jonka mukaan hankintayksiköt eivät saa kilpailua rajoittavalla tavalla pyytää tai ottaa yritykseltä, jolla voi olla hankinnasta kaupallista etua, neuvoja, joita voitaisiin käyttää eritelmien laatimiseen tietyssä hankinnassa, sisältyy epäsuorasti direktiivin 93/38/ETY 4 artiklan 2 kohtaan; tämän vuoksi direktiivin muuttaminen tältä osin on tarpeetonta,

>EP:n äänestyksessä hyväksytty teksti>

13) hankintaviranomaiset saavat pyytää tai ottaa yritykseltä neuvoja, joita voitaisiin käyttää eritelmien laatimiseen tietyssä hankinnassa, sillä edellytyksellä, että näillä neuvoilla ei ole kilpailua rajoittavaa vaikutusta,

(Tarkistus 2)

Johdanto-osan 13 a kappale (uusi)

>EP:n äänestyksessä hyväksytty teksti>

13a. komissio tarjoaa pienille ja keskisuurille yrityksille koulutus- ja tiedotusaineistoa, joka mahdollistaa niiden täysipainoisen osallistumisen muuttuneisiin hankintamarkkinoihin,

(Tarkistus 3)

1 ARTIKLAN 11 KOHTA

41 artiklan 3 kohta (direktiivi 93/38/ETY)

>Alkuperäinen teksti>

3. Hankintayksiköiden, jotka harjoittavat jotakin liitteissä I, II, VII, VIII ja IX tarkoitettua toimintaa, on ilmoitettava mahdollisimman nopeasti ja pyydettäessä kirjallisesti asianomaisille tavarantoimittajille, urakoitsijoille tai palvelujen suorittajille hankintasopimuksen tekemistä koskevista päätöksistä.

>EP:n äänestyksessä hyväksytty teksti>

3. Valtion hankintayksiköiden tekemien sopimusten osalta hankintayksiköiden, joihin viitataan liitteissä I, II, VII, VIII ja IX ja jotka harjoittavat 2 artiklan 2 kohdassa tarkoitettua toimintaa, on ilmoitettava mahdollisimman nopeasti ja pyydettäessä kirjallisesti asianomaisille tavarantoimittajille, urakoitsijoille tai palvelujen suorittajille hankintasopimuksen tekemistä koskevista päätöksistä.

(Tarkistus 4)

1 ARTIKLAN 11 KOHTA

41 artiklan 4 kohta (direktiivi 93/38/ETY)

>Alkuperäinen teksti>

4. Hankintayksiköiden, jotka harjoittavat jotain liitteissä I, II, VII, VIII ja IX tarkoitettua toimintaa, on ilmoitettava mahdollisimman nopeasti kirjallisen pyynnön vastaanottamisen jälkeen kaikille hylätyille ehdokkaille ja tarjoajille seikat, joiden perusteella asianomaisen ehdokkuus tai tarjous on hylätty, sekä kaikille hyväksyttävän tarjouksen tehneille valitun tarjouksen ominaisuudet ja suhteelliset edut sekä sopimuspuoleksi valitun tarjoajan nimi.

>EP:n äänestyksessä hyväksytty teksti>

4. Valtion hankintayksiköiden tekemien sopimusten osalta hankintayksiköiden, joihin viitataan liitteissä I, II, VII, VIII ja IX ja jotka harjoittavat 2 artiklan 2 kohdassa tarkoitettua toimintaa, on ilmoitettava mahdollisimman nopeasti kirjallisen pyynnön vastaanottamista hylätyille ehdokkaille ja tarjoajille seikat, joiden perusteella asianomaisen ehdokkuus tai tarjous on hylätty, sekä hyväksyttävän tarjouksen tehneille valitun tarjouksen ominaisuudet ja suhteelliset edut sekä sopimuspuoleksi valitun tarjoajan nimi.

(Tarkistus 5)

1 ARTIKLAN 12 KOHTA

42 artiklan 1 a kohdan ensimmäinen alakohta (direktiivi 93/38/ETY)

>Alkuperäinen teksti>

1a. Jäsenvaltioiden on huolehdittava, että liitteissä I, II, VII, VIII ja IX tarkoitetun toiminnan osalta komissiolle annetaan tehtyjä sopimuksia koskeva tilastollinen kertomus edeltävän vuoden osalta viimeistään 31 päivänä lokakuuta 1997 ja ennen kunkin vuoden lokakuun 31 päivää 40 artiklan 4 - 8 kohdassa säädettyä menettelyä noudattaen vahvistettavien yksityiskohtaisten sääntöjen mukaisesti. Kyseisessä tilastollisessa kertomuksessa on oltava sopimuksen moitteettoman soveltamisen tarkastamiseksi tarvittavat tiedot.

>EP:n äänestyksessä hyväksytty teksti>

1a. Jäsenvaltioiden on huolehdittava, että sopimusten osalta, jotka ovat sellaisten valtion hankintayksiköiden tekemiä, joihin viitataan liitteissä I, II, VII, VIII ja IX ja jotka harjoittavat 2 artiklan 2 kohdassa tarkoitettua toimintaa, komissiolle annetaan tehtyjä sopimuksia koskeva tilastollinen kertomus edeltävän vuoden osalta viimeistään 31 päivänä lokakuuta 1997 ja ennen kunkin vuoden lokakuun 31 päivää 40 artiklan 4 - 8 kohdassa säädettyä menettelyä noudattaen vahvistettavien yksityiskohtien mukaisesti. Kyseisessä tilastollisessa kertomuksessa on oltava sopimuksen moitteettoman soveltamisen tarkastamiseksi tarvittavat tiedot.